**Gina Gershonová** (angl. Gina L. Gershon; \* 10. jún 1962, Los Angeles, Kalifornia, Spojené štáty) je americká herečka.

Detstvo a mladosť
-----------------

Narodila sa do židovskej rodiny v Los Angeles a vyrastala v San Fernando Valley. Má dvoch starších súrodencov. V roku 1980 sa presťahovala do Bostonu, kde navštevovala *Emerson College*. Prestúpila na New York University a v roku 1983 získala bakalársky titul v odbore dráma, psychológia/filozofia.

Kariéra
-------

Gershonová uviedla, že vždy túžila sa stať herečkou aj napriek tomu, že jej kariéra začínala v oblasti hudby a tanca. Navštevovala profesionálnu divadelnú školu *Circle in the Square* v New Yorku, kde na ňu mali obrovský vplyv Sandra Seacat, Harold Guskin a David Mamet. Tri krát účinkovala na Brodawayi a je tiež jednou zo zakladajúcich členiek divadelnej skupiny Naked Angels. 

Jej filmový debut prišiel v roku 1986, vo filme *Kráska v ružovom*. Neskôr bola obsadená do jednej z rolí vo filme *Koktejl*, ktorý ju zároveň aj preslávil. Vo filme si zahrala po boku Tomom Cruisom a Elisabeth Shue. V roku 1992 stvárnila Nancy Sinatra, v televíznom filme *Sinatra*. O rok neskôr, mala menšiu rolu v televíznom seriály *Melrose Place*, kde hrala prostitútku. 

V roku 1995 stvárnila rolu bisexuálnej tanečnice Crystal, vo filme *Showgirls*. Gershonová je na základe tejto filmovej role považovaná za gay ikonu. Postavu lesbičky si zahrala aj o rok neskôr, vo filme *Pasca*, kde hrala po boku Jennifer Tilly.

V nasledujúcich rokov sa objavila skôr v nízkorozpočtových filmoch. V roku 2002 si zahrala vo filme *Hranice šialenstva*. V roku 2007 si zahrala po boku Hilary Swank, Lisy Kudrow a Gerarda Butlera vo filme *PS: Milujem ťa*. V roku 2011 získala jednu z vedľajších úloh v dráme *Killer Joe*. O rok neskôr, stvárnila Donatellu Versace, v životopisnom filme *Donatella*, ktorý mal premiéru v roku 2013. Jej herecký výkon, získal pozitívne recenzie. 

V roku 2015 hosťovala v televíznom seriály *Glee*. Od roku 2015 do roku 2017, mala periodickú rolu v televíznom seriály *Red Oaks*. V roku 2017 sa objavila vo filmoch *9/11*, *Dvaja nestačia* či *Darkyňa smrti*. 

Stvárňuje rolu matky Colea Sprouseho v televíznom *Riverdale*, od roku 2018. V roku 2020 si zahrala vo filme Woodyho Allena, *Festival pana Rifkina*. V roku 2022 mal premiéru film *Borderlands*, kde si zahrala po boku Caty Blanchett, Jamie Lee Curtis či Cheyennea Jacksona.

Súkromný život
--------------

V roku 2015 jej partnerom bol belgický futbalista Bobby Dekeyser, s ktorým sa rozišli v roku 2018.

Referencie
----------

1. ↑
2. ↑  CHUTKOW, Paul. *I Dream of Gina* [online]. Cigar Aficionado, 1998-10, [cit. 2010-02-07]. Dostupné online. Archivované 2008-12-09 z originálu. (anglicky)
3. ↑   *Patrica Sheridan's Breakfast With ... Gina Gershon* [online].. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Gina Gershonová**

Externé odkazy
--------------

* [http:// Oficiálny web]
* Gina Gershon v Internet Movie Database (po anglicky)
* Gina Gershon v Česko-Slovenskej filmovej databáze
* Gina Gershon v Kinoboxe
* Notable Names Database – Gina Gershon

Zdroj
-----

*Tento článok je čiastočný alebo úplný preklad článku Gina Gershon na anglickej Wikipédii.*

Autoritné údaje: * BnF: 140335264
* GND: 140485104
* ISNI: 0000000078406642
* LCCN: no97037387
* NK ČR: xx0058888
* SNK: 148110
* VIAF: 49422944
* WorldCat: lccn-no97037387